ส่วนที่ 1

ข้อมูลสรุป

สรุปข้อมูลบริษัทที่ออกหลักทรัพย์

บริษัท ผลิตไฟฟ้า จำกัด (มหาชน) (“บริษัท” หรือ “บผฟ.”) ชื่อภาษาอังกฤษ “Electricity
Generating Public Company Limited” หรือ “EGCO”
และชื่อที่ใช้สำหรับการซื้อขายในตลาดหลักทรัพย์ คือ “EGCOMP” ประกอบธุรกิจเป็นบริษัทโฮลดิ้ง
ถือหุ้นในบริษัทซึ่งประกอบธุรกิจหลักในการผลิตและจำหน่ายกระแสไฟฟ้าและธุรกิจอื่นๆ
ที่เกี่ยวข้องกับธุรกิจผลิตและจำหน่ายกระแสไฟฟ้า
ทั้งในประเทศไทยและประเทศในภูมิภาคเอเชียตะวันออกเฉียงใต้

บผฟ. มีบริษัทย่อย 10 แห่ง โดยบริษัทย่อย 2 แห่ง คือ บริษัท ผลิตไฟฟ้าระยอง จำกัด และบริษัท
ผลิตไฟฟ้าขนอม จำกัด ซึ่ง บผฟ. ถือหุ้นร้อยละ 99.99
เป็นผู้ผลิตไฟฟ้าที่มีนัยสำคัญอย่างมากต่อบริษัท และในปี 2547 บผฟ. รับรู้รายได้จาก บฟร. และ
บฟข. ร้อยละ 33.02 และ 25.60 ตามลำดับ
โดยได้รับเงินปันผลจากบริษัทย่อยทั้งสองแห่งเป็นหลัก

1.  บริษัท ผลิตไฟฟ้าระยอง จำกัด (บฟร.) เป็นผู้ผลิตไฟฟ้าอิสระ (Independent Power
    Producer หรือ IPP) ดำเนินการโรงไฟฟ้าประเภทพลังความร้อนร่วมที่จังหวัดระยอง
    มีกำลังการผลิตติดตั้งรวม 1,232 เมกะวัตต์
    และจำหน่ายไฟฟ้าที่ผลิตได้ทั้งหมดให้แก่การไฟฟ้าฝ่ายผลิตแห่งประเทศไทย (กฟผ.)
    แต่เพียงผู้เดียว ภายใต้สัญญาซื้อขายไฟฟ้า (Power Purchase Agreement หรือ PPA)
    เป็นเวลา 20 ปี ทั้งนี้ โรงไฟฟ้าระยองเริ่มผลิตและจำหน่ายไฟฟ้าให้แก่ กฟผ. ในปี 2537

2.  บริษัท ผลิตไฟฟ้าขนอม จำกัด (บฟข.) เป็นผู้ผลิตไฟฟ้าอิสระเช่นเดียวกับ บฟร.
    ดำเนินการโรงไฟฟ้าประเภทพลังความร้อนและพลังความร้อนร่วมที่จังหวัดนครศรีธรรมราช
    มีกำลังการผลิตติดตั้งรวม 824 เมกะวัตต์ และจำหน่ายไฟฟ้าที่ผลิตได้ทั้งหมดให้แก่ กฟผ.
    แต่เพียงผู้เดียว ภายใต้สัญญา PPA เป็นเวลา 15 และ 20 ปี ทั้งนี้
    โรงไฟฟ้าขนอมเริ่มผลิตและจำหน่ายไฟฟ้าให้แก่ กฟผ. ในปี 2539

และในปี 2547 บผฟ. รับรู้รายได้จากบริษัทย่อยร้อยละ 9.88 จากบริษัท ทีแอลพี โคเจเนอเรชั่น
จำกัด (ทีแอลพี โคเจน) ถือหุ้นโดย บผฟ. ร้อยละ 40 และบริษัท ไทยแอลเอ็นจี เพาเวอร์ จำกัด
(ทีแอลพีซี) ถือร้อยละ 40 และบริษัท อีเล็คทริค เพาเวอร์ ดีเวลล็อปเมนท์ (อีพีดีซี) ถือหุ้นร้อยละ
20 โดย ทีแอลพีซี นั้น บผฟ. ถือหุ้นร้อยละ 100 ประกอบธุรกิจหลักโดยการถือหุ้นในบริษัทต่างๆ
ที่ประกอบธุรกิจผลิตไฟฟ้ารายเล็ก (Small Power Producer หรือ SPP) และ บผฟ.
ยังรับรู้รายได้ร้อยละ 0.86 จากบริษัท ร้อยเอ็ด กรีน จำกัด ถือหุ้นโดยบริษัท เอ็กโก กรีน
เอ็นเนอร์ยี่ จำกัด ร้อยละ 95

นอกจากนี้ บผฟ. ได้ลงทุนในบริษัทร่วม 3 แห่ง คือ กัลฟ์ อิเล็คตริก จำกัด (มหาชน) (จีอีซี)
โคแนล โฮลดิ้ง คอร์ปอเรชั่น(โคแนล) และบริษัท เอ็กโกร่วมทุนและพัฒนา จำกัด บผฟ.
รับรู้รายได้จากบริษัทร่วม ทั้ง 3 แห่ง ร้อยละ 16, 4.35 และ 1.65 ตามลำดับ

1.  บริษัท กัลฟ์อิเล็คตริก จำกัด (จีอีซี) ประกอบธุรกิจการลงทุนในโครงการธุรกิจพลังงาน
    โดยถือหุ้นในบริษัท กัลฟ์ โคเจนเนอเรชั่น จำกัด (จีซีซี) บริษัท สมุทรปราการ
    โคเจเนอเรชั่น จำกัด (เอสซีซี) บริษัท หนองแค โคเจนเนอเรชั่น จำกัด (เอ็นเคซีซี)
    บริษัท กัลฟ์ เอ็นเนอร์จี จำกัด (จีอีเอ็น) โดย จีอีเอ็น ถือหุ้นในบริษัท กัลฟ์ ไอพีพี จำกัด
    (จีไอพีพี) และ จีไอพีพี ถือหุ้นในบริษัท กัลฟ์ เพาว์เวอร์ เจเนอเรชั่น จำกัด (จีพีจี)
    โดยเป็นผู้ผลิตไฟฟ้าเอกชนรายเล็ก จำหน่ายไฟฟ้าที่ผลิตได้ให้กับทั้ง กฟผ.
    และบริษัทลูกค้าทั่วไป รวมทั้งถือหุ้นในบริษัท กัลฟ์ ยะลา กรีน จำกัด (จีวายจี) และบริษัท
    ตรัง ไบโอแมส จำกัด (ทีบีซี) ซึ่งดำเนินโครงการโรงไฟฟ้าชีวมวล และสำหรับ จีพีจี
    ซึ่งดำเนินโครงการโรงไฟฟ้าบ่อนอก ซึ่งปัจจุบันเปลี่ยนเป็นโครงการโรงไฟฟ้าแก่งคอย 2 แล้ว

2.  โคแนล โฮลดิ้ง คอร์ปอเรชั่น (โคแนล) เป็นบริษัทโฮลดิ้งที่จดทะเบียนในประเทศฟิลิปปินส์
    ประกอบธุรกิจการลงทุนในโครงการธุรกิจพลังงาน โดยถือหุ้นในนอร์ธเทิร์น มินดาเนา
    เพาเวอร์ คอร์ปอเรชั่น มีกำลังการผลิตติดตั้งรวม 98 เมกะวัตต์ เซาท์เทิร์น ฟิลิปปินส์
    เพาเวอร์ คอร์ปอเรชั่น มีกำลังการผลิตติดตั้ง 50 เมกะวัตต์ และเวสเทิร์น มินดาเนา
    เพาเวอร์ คอร์ปอเรชั่น มีกำลังการผลิตติดตั้ง 100 เมกะวัตต์ ซึ่งบริษัททั้ง 3 แห่ง
    ดังกล่าวเป็นผู้ผลิตและจำหน่ายกระแสไฟฟ้าในประเทศฟิลิปปินส์
    และจำหน่ายไฟฟ้าที่ผลิตได้ทั้งหมดให้กับ National Power Corporation
    ซึ่งเป็นองค์กรที่ดูแลและกำกับธุรกิจที่เกี่ยวข้องกับธุรกิจไฟฟ้าในประเทศ ฟิลิปปินส์

3.  บริษัท เอ็กโก ร่วมทุนและพัฒนา จำกัด
    ประกอบธุรกิจลงทุนในบริษัทที่ประกอบธุรกิจเกี่ยวกับพลังงาน ถือหุ้นในบริษัท อมตะ เอ็กโก
    เพาเวอร์ จำกัด และบริษัท อมตะ เพาเวอร์ บางปะกง จำกัด ร้อยละ 29.7 และ 30
    ตามลำดับ โดยทั้งสองบริษัท ประกอบธุรกิจผู้ผลิตไฟฟ้าเอกชนรายเล็ก
    จำหน่ายไฟฟ้าที่ผลิตได้ให้กับ กฟผ. และ ลูกค้าทั่วไป

  นิยาม คำว่า บริษัทใหญ่ บริษัทย่อย และบริษัทร่วม
  เป็นไปตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 44/2543 เรื่อง
  การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์

  ภาพรวมทางการเงิน

งบการเงินรวม

[]